સરકારી તંત્ર મદદ માટે પહોંચે તેની રાહ જોવા કરતા કેટલાય લોકો મુસિબતમાં ફસાયેલા અન્ય શહેરીજનોની મદદ માટે આગળ આવી ગયા હતા. ગુજરાત યુનિવર્સિટીના 21 વર્ષીય વિદ્યાર્થી કૃણાલ પટેલે આવો જ એક બનાવ જણાવતા કહ્યું કે, ‘મેમનગર ખાતે રહેતા તેના એક ફ્રેન્ડનો વહેલી સવારે ફોન આવ્યો કે તેના ઘરમાં પાણી ભરાઈ ગયું છે. બસ પછી શું બધા મિત્રો પહોંચી ગયા તેના ઘરે અને શરૂ કર્યું ઓપરેશન પાણી નિકાલ’ કૃણાલ કહે છે કે, ‘તેમણે જોયું કે ગટરના ઢાંકણા પાસે જામ થઈ ગયું હતું જેના કારણે પાણી વહી જવાના બદલે ભેગું થઈ રહ્યું હતું. તેમણે આ ચોકઅપ ક્લીઅર કર્યું અને એરિયામાંથી પાણીનો નિકાલ કર્યો. તેમજ રસ્તા પર કેટલાક મોટા ખાડા પડી ગયા હતા જેને અમે ઇંટ લાવીને પૂર્યા હતા જેથી કોઈ મોટા એક્સિડેન્ટથી રાહદારીઓને બચાવી શકાય.’